CELEX: 32013R1232
Language: ro
Date: 2013-11-28 00:00:00
Title: Regulamentul de punere în aplicare (UE) nr. 1232/2013 al Comisiei din 28 noiembrie 2013 privind clasificarea anumitor mărfuri în Nomenclatura combinată

3.12.2013   
            
            
               RO
            
            
               Jurnalul Oficial al Uniunii Europene
            
            
               L 322/15
            
         REGULAMENTUL DE PUNERE ÎN APLICARE (UE) NR. 1232/2013 AL COMISIEI
   din 28 noiembrie 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului din 12 octombrie 1992 (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 12 alineatul (6) din Regulamentul (CEE) nr. 2913/92, pentru o perioadă de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 noiembrie 2013.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Băutură nealcoolică ce poate fi consumată imediat, compusă din (% din greutate):
                  
                              Piure de piersici
                           
                           
                              31
                           
                        
                              Suc de morcovi concentrat
                           
                           
                              28
                           
                        
                              Suc de mere concentrat
                           
                           
                              12
                           
                        
                              Piure de pere
                           
                           
                              7
                           
                        
                              Suc de ananas concentrat
                           
                           
                              7
                           
                        
                              Suc de struguri concentrat
                           
                           
                              4
                           
                        
                              Suc de pere concentrat
                           
                           
                              3
                           
                        și pulpă de portocale, piure concentrat de acerola, fibre de mere și suc de lămâie concentrat.
                  Ingredientele acestui produs sunt pasteurizate și îmbuteliate în recipiente mici (100 ml) pentru vânzarea cu amănuntul.
               
               
                  2202 90 10
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 3 la capitolul 22 și a textelor codurilor NC 2202, 2202 90 și 2202 90 10.
                  Deoarece este obținut dintr-un amestec de mai multe sucuri concentrate de fructe și un suc concentrat de legume cu adaos de piureuri de fructe, produsul și-a pierdut caracterul original de suc de fructe de la poziția 2009 (a se vedea și Notele explicative la Sistemul armonizat aferente poziției 2009).
                  Produsul este prezentat ca băutură nealcoolică constând din sucuri concentrate de fructe, un suc concentrat de legume și piureuri de fructe.
                  În consecință, produsul trebuie clasificat la codul NC 2202 90 10.